"Baykal-Amur temir yoʻli qurilishi uchun" medalining orqa tomoni
Saxa Respublikasining 1 - prezidenti Mixail Nikolaev, „Baykal-Amur temir yoʻli qurilishi uchun" medali sovrindori.
**"Baykal-Amur magistralini qurganlik uchun" medali** — SSSR davlat mukofoti. SSSR Oliy Kengashi Prezidiumining 1976-yil 8-oktyabrdagi farmoni bilan tashkil etilgan. Medal toʻgʻrisidagi nizom SSSR Oliy Kengashi Prezidiumining 1980-yil 18-iyuldagi 2523-X sonli qarori bilan oʻzgartirilgan. Medal chizmasining muallifi rassom L. N. Peshkova.

Medal toʻgʻrisidagi nizom
-------------------------

"Baykal-Amur magistralini qurganlik uchun" medali va medal uchun sertifikat.
Baykal-Amur magistralini qurganlik uchun" medali Baykal-Amur temir yoʻli , Bam-Tynda-Berkakit temir yoʻl liniyasi,Taishet-Lenatemir yoʻlining ikkinchi yoʻli, qurilish ob’ektlarida faol ishtirok etgan shaxslar, ishlab chiqarish bazasi va fuqarolik maqsadlari uchun uy-joy qurilishda, loyiha-qidiruv ishlarini sifatli bajarishda, quruvchilarga bevosita xizmat koʻrsatuvchi korxonalar, muassasalar va tashkilotlarda 1974-yil iyulidan 1985-yil dekabrigacha boʻlgan davrda vijdonan mehnat qilgan shaxlar taqdirlanadi. Medal qoida tariqasida, qurilish va uni taʼmirlashda kamida uch yil ishlagan ishchilar, muhandis-texnik xodimlar va xizmatchilarga beriladi. Toʻqqiz yil ichida ushbu turdagi medal bilan 170 ming quruvchi va temir yoʻlchilarga shuningdek BAMni rivojlantirish manfaati uchun mehnat qilgan komsomolga topshirildi. „Baykal-Amur temir yoʻli qurilishi uchun" medali bilan taqdirlash boʻyicha tavsiyalar partiya maʼmuriyati, kasaba uyushma va komsomol tashkilotlari, korxonalar, muassasalar va tashkilotlar tomonidan ishlab chiqilgan va SSSR Transport qurilish vazirligiga koʻrib chiqish uchun yuborilgan. Qabul qiluvchilarning ism-shariflari Amur viloyati ,Irkutsk viloyati ,Chita viloyati ,Xabarovsk viloyati xalq deputatlari kengashi ijroiya qoʻmitalari hamda Buryatva Yakutiya Oliy Kengashi Prezidiumiga yuborilgan. „Baykal-Amur magistralini qurganlik uchun" medali koʻkrakning chap tomonida taqilgan. Har bir medal mukofotni tasdiqlovchi hujjat bilan birga keldi, bu attestatsiya 8 sm dan 11 sm gacha boʻlgan kichik karton buklet shaklida boʻlib, unda mukofotning nomi, oluvchining maʼlumotlari va ichki tomonida rasmiy muhr va imzo bor edi. Qabul qiluvchining vafotidan keyin medal va mukofot guvohnomasi esdalik sifatida oilada qoldi.

Medalning tavsifi
-----------------

„Baykal-Amur magistralini qurganlik uchun" medali tompakdan (guruchdan) yasalgan va diametri 32 mm boʻlgan dumaloq shakilda. Medalning old tomonida quruvchi ayollar va erkaklarning yuzlari tasvirlngan. Daryo ustida joylashgan koʻprik ustida harakatlanyotgan poyez tasviri va tepaliklarning relyefi joylashgan. Pastda „Baykal-Amur magistralini qurganlik uchun" yozuvi tasvirlangan. Medalning orqa tomonida dafna shoxlari bilan hoshiyalangan quyosh tasviri va qurilishi davom etayotgan temir yoʻli tasvirlangan boʻlib, „BAM" yozuvi tushirilgan lenta bilan kesib oʻtgan. Medalning yuqori qismida oʻroq va bolgʻa tasviri mavjud. Medaldagi barcha yozuvlar va tasvirlar qavariq qilib ishlangan. Medalning chekkalari rom bilan chegaralangan.
Medal koʻz va halqa bilan 24 mm kenglikdagi ipak muare tasmasi bilan qoplangan beshburchak blokga bogʻlangan boʻlib, qirralari boʻylab toʻq yashil rangli chiziqlar boʻylab kengligi 6 mm boʻlgan va oʻrtada eni 3 mm boʻlgan uchta och sariq rangli chiziqlar bilan chegaralangan.

Qabul qiluvchilar (qisman roʻyxati)
-----------------------------------

Quyidagi shaxslar „Baykal-Amur temir yoʻli qurilishi uchun" medali bilan taqdirlanganlar.

* Mixail Yefimovich Nikolaev
* Aleksey Vasiliyevich Gordeyev
* Valentin Vitalyevich Lebedev
* Abdul-Vahed Niyozov
* Dmitriy Fyodorovich Mezentsev
* Rimma Fyodorovna Kazakova
* Vyacheslav Stepanovich Ikonnikov
* Vladimir Nikolaevich Suprun
* Salman Magomedrasulovich Babaev
* Nikolay Alekseevich Sorokin
* Viktor Efimovich Biryukov
* Vladimir Yemelianovich Gritsishin
* Vladislav Vladimirovich Nikolaev
* Ivan Konstantinovich Sahinidi
* Vyacheslav Grigorevich Kubarev
* Kim Ivanovich Bazarsadaev
* Fedor Petrovich Krendelev

Manbalar
--------

1. 1 2 3 4 5 6  „«SSSR Oliy Soveti Prezidiumining 1976-yil 8-oktyabrdagi farmoni»". *libussr.ru*. Qaraldi: 28-iyun 2022-yil.
2. 1 2  „"SSSR Oliy Kengashi Prezidiumining 1980-yil 18-iyuldagi № 2523-X qarori"". *libussr.ru*. Qaraldi: 28-iyun 2022-yil.